На основу члана 2. став 2. Одлуке о покретању поступка оснивања спортског привредног друштва („Службени лист Града Ниша“ број 13/2024) и члана 37. став 1. тачка 7) и 28) Статута града Ниша („Службени лист Града Ниша“ бро 88/2008,143/2016 и 18/2019),

Скупштина Града Ниша, на седници одржаној \_\_\_\_\_\_2024. године, донела је

**Р Е Ш Е Њ Е**

 **I** Усваја се Нацрт измена Нацрта уговора о оснивању друштва са ограниченом одговорношћу између Града Ниша и Спортског удружења Фудбалског Савеза Србије.

 **II** Текст Нацрта измена Нацрта Уговора о оснивању друштва са ограниченом одговорношћу је саставни део овог Решења.

 **III** Овлашћује се Градска управа за друштвене делатности да изради пречшићени текст Нацрта уговора о оснивању друштва са ограниченом одговорношћу између Града Ниша и Спортског удружења Фудбалског Савеза Србије.

 **IV** Ово решење објавити у „Службеном листу Града Ниша“.

 Број:

 У Нишу,\_\_\_\_\_\_\_\_\_2024. године

**СКУПШТИНА ГРАДА НИША**

 Председник

 доц. др Бобан Џунић

 **Oбразложење**

 Чланом 2. став 2. Одлуке о покретању поступка оснивања спортског привредног друштва прописано је да текст уговора, пре закључења, усваја Скупштина Града Ниша.

 Такође, чланом 2. Одлуке прописано је да Уговором о оснивању спортског привредног друштва, који у име Града Ниша закључује Градоначелница Града Ниша и који ће се закључити по прибављеном правном мишљењу Правобранилаштва Града Ниша, ближе ће се уредити међусобна права и обавезе оснивача и дефинисати назив, седиште и делатност, средства за оснивање, почетак рада, утврђивање и распоређивање добити и сношења ризика, органи, заступање и сва друга питања у складу са законом.

 Доношењем овог Решења врши се измена Нацрта Уговора о оснивању друштва са ограниченом одговорношћу између Града Ниша и Спортског удружења Фудбалског Савеза Србије у члану 3. предметног Нацрта Уговора у којем се мења седиште друштва са ограниченом одговорношћу и члану 5. у којем се врши измена новчаног капитала друштва, тако што се новчани износ који је био изражен у еврима сада се изражава у динарима.

 Такође је прописано да се Градска управа за друштвене делатности овлашћује да изради пречишћени текст Нацрта уговора о оснивању друштва са ограниченом одговорношћу између Града Ниша и Спортског удружења Фудбалског Савеза Србије.

 .

**Градска управа за друштвене делатности**

 вршилац дужности начелника

 Градске управе за друштвене делатности

Данијела Спасовић